Vita:Bill Gates

message: :Kivágtam néhány sort, mert szerintem a Wikipédiát kár ilyen színvonalú szövegeléssel terhelni. (A lényeget, miszerint ő a világ egyik leggazdagabb embere, bent hagytam a cikkben)."Átlagamerikaiak (e cikk írójának ismerősei) szerint ő az amerikai álom megtestesítője: a nulláról küzdötte fel magát a világ leggazdagabb emberévé. Ez a mítosz egyébként a Reader's Digest magyarországi kiadásában is nyomtatásban megjelent; a nulláról kezdést mindenesetre segítheti, ha az ember nagyszülei banktulajdonosok, apja ügyvéd (persze  a „nulla” fogalmát megfelelően értelmezve azért mégis igaz a fenti állítás...)"--Linkoman  (2005. április 9.)
thread_title:  Néhány sor 

message: Én azt olvastam, hogy 1990 májusában adták ki, a cikkben pedig 1991 szerepel. Van valakinek pontos információja? Tudom, hogy nem eget rengető dolog, de ha már egyszer írtunk róla cikket, akkor törekedjünk a legpontosabb információra. Filoma 2006. január 28., 10:53 (CET)
Szerintük:  OsvátA.
Köszi! Akkor hagyom a meglévő infot! :-) Filoma 2006. január 28., 11:05 (CET)
Chery: ejtés: nem „windózal”, hanem „windózzal” - igaz :-) elsiettem a dolgot. misibacsi 2006. október 7., 16:07 (CEST)
Ez így ebben a formában nagyon nem lexikonba való, legalább a fontos emberek szócikkeire odafigyelhetnénk! Lektor sablon 2005-ből??? Döbbenet!
– B.Zsolt vita 2008. december 4., 23:29 (CET)
"de ezen nincs mit csodálkozni, végül is az ő háza" -- nem wp-be való nyelvezet. Notramiras vita 2010. június 2., 02:54 (CEST)
thread_title: Windows 3.1

message: Angol forrást nem találtam rá, a magyar források pedig mind wikipédia másolatoknak tűnnek! --B.Zsolt vita 2013. október 1., 18:04 (CEST)
Attól függetlenül, hogy nem is megerősíthető én nem tartom szerencsésnek a származás meghatározását ennyi generáció után. Ilyenkor az adott személy identitásának semmi köze a távoli ősök származásához. Ha valaki anyja-apja származott valahonnan, akkor említhető, de nagymama, dédi, üknagyi az teljesen felesleges ha csak nem uralkodóházról van szó ahol ez releváns információ. --Szente vita 2013. október 16., 16:04 (CEST)
Ez szerint hoax. Kivettem. --Szente vita 2013. október 16., 17:01 (CEST)
thread_title:  Dédnagyanyja magyar származású? 

message: A szócikk még rengeteg javítás után is elég problémás. Egyrészt a megszövegezése több helyen még nem enciklopédikus pl.: "nagyon olcsó lett, boldog-boldogtalan erre írt szoftvert.", másrészt tipikus saláta szócikk, amit sokan toldozgattak-foltozgattak, de nem volt egy gazdája, aki megfelelően összefogta volna. Én az ilyet (ha lenne időm), nullára törölném és újra írnám, mert ez így kijavítani és összebogarászni több idő. Mindenesetre ha marad így az adatokat is jó lenne átnézni, nem csak hibás adatok vannak benne hanem pontatlanok is és félreérthetőek. Pl itt "..1991-ben megjelent 3.1-es verziója lett igazi siker. Charles Simonyi (a Hungarian notation fő terjesztője) csapata elkészítette a Wordöt és az Excelt." ez alapján úgy érthető, hogy a Word és Excel csak 91-ben jelent meg pedig már 83-ban volt Word. Kirakom a lektor sablon inkább, hogy a látogatók az esetleges pontatlanságok miatt nem a Wikit szapulja. --Szente vita 2013. október 18., 03:34 (CEST)
thread_title:  Lektor 

message: A cikket kibővítettem, igyekeztem eltávolítani belőle a forrásolatlan információkat és az enciklopédiához méltatlan megfogalmazásokat. Szintén igyekeztem minél többet megtartani a meglévő információkból, de a legtöbb helyen ezeket átfogalmaztam. Bár az életrajz korántsem teljes (a számomra is nyilvánvaló hiányosságokat meg is jelöltem), de leveszem a Lektor sablont, remélem, már nem szolgál rá. Ha tetszik az irány, szívesen foglalkozom majd még a cikkel a jövőben. – Mameilon vita 2015. szeptember 6., 20:28 (CEST)
Szép munka! És természetesen egy súlyosan hiányos cikk feltúrbózása! Régóta várt már valakire, aki a téma fontosságának megfelelően bővíti. Apró megjegyzés: néhány helyen az igeidőket át kellene majd írni, hogy végig múlt időben legyen, ne jelen időben. – B.Zsolt vita 2015. szeptember 7., 14:59 (CEST)
Köszi :) Sajnos minden szándékom ellenére állandóan belekeveredett a mondókámba a jelenidő, reméltem, hogy mindet kiszedtem, de tényleg akad még mindig. Majd átnézem még párszor. – Mameilon vita 2015. szeptember 7., 19:29 (CEST)
thread_title:  Tatarozás